section_heading: Konstrukcija i podsustavi
paragraph_text: Rover je imao masu od 840&nbsp;kg, što je oko 80&nbsp;kg više od rovera Lunohod 1. Bio je dugačak 170&nbsp;cm, širok 160&nbsp;cm i visok 135&nbsp;cm. Imao je osam kotača, svaki s neovisnim ovjesom, koji se kreće ovisno o terenu neovisno o ostalim kotačima, električni motor koji ga je pokretao i kočnicu. Elektromotor na svakom kotaču rovera bio je stavljen u tlačni spremnik kako bi ga što bolje zaštitio od temperaturnih promjena i prašine koji bi mogli utjecati na njegov rad. Rover je imao dvije brzine kojima se mogao kretati po površini: ~ 1&nbsp;km/h i ~ 2&nbsp;km/h. Lunohod 2 bio je opremljen s tri televizijske kamere, od kojih su dvije bile postavljene na prednji kraj rovera i snimale površinu, dok je treća kamera postavljena na gornjoj strani rovera kako bi snimala teren, te je mogla slati slike visoke razlučivosti na Zemlju različite brzine prebacivanja slike - 3,2; 5,7; 10,9 ili 21,1 okvira u sekundi. Te su slike došle na Zemlju, gdje ih je petočlani tim analizirao, a zatim poslao naredbe roveru u stvarnom vremenu. Instrumenti su radili na baterije, koje su nadopunjene solarnim ćelijama koje se nalaze na unutrašnjoj strani poklopca koji su prekrivali rover tijekom mjesečevih noći. Tijekom noći, Lunohodovi instrumenti su se držali na radnoj temperaturi preko jedinice grijanja koja je pumpala energiju iz radioaktivnog izvora (plutonij). Četiri panoramske kamere također su postavljene na rover. Od znanstvenih instrumenata, rover je imao: